CELEX: 32013R0175
Language: et
Date: 2013-02-27 00:00:00
Title: Komisjoni rakendusmäärus (EL) nr 175/2013, 27. veebruar 2013 , millega muudetakse rakendusmäärust (EL) nr 540/2011 seoses toimeaine didetsüüldimetüülammooniumkloriidi heakskiidu tagasivõtmisega  EMPs kohaldatav tekst

28.2.2013   
            
            
               ET
            
            
               Euroopa Liidu Teataja
            
            
               L 56/4
            
         KOMISJONI RAKENDUSMÄÄRUS (EL) nr 175/2013,
   27. veebruar 2013,
   millega muudetakse rakendusmäärust (EL) nr 540/2011 seoses toimeaine didetsüüldimetüülammooniumkloriidi heakskiidu tagasivõtmisega
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud juhtumit ja artikli 78 lõiget 2,
   ning arvestades järgmist:
   
               (1)
            
            
               Komisjoni direktiiviga 2009/70/EÜ (2) lisati didetsüüldimetüülammooniumkloriid toimeainena nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta) (3) I lisasse tingimusega, et asjaomane liikmesriik tagab, et teavitaja esitab komisjonile täiendava teabe kõnealuse tööstuslikult toodetava toimeaine spetsifikatsiooni kohta 1. jaanuariks 2010.
            
         
               (2)
            
            
               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heakskiidetuna ja need on loetletud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osas.
            
         
               (3)
            
            
               Selleks et täita kohustus esitada täiendavat teavet tööstuslikult toodetava toimeaine spetsifikatsiooni kohta, esitas teavitaja referentliikmesriigile Madalmaadele 25. oktoobril 2011 vajaliku teabe.
            
         
               (4)
            
            
               Madalmaad hindasid teavitaja esitatud täiendavat teavet. Nad esitasid teistele liikmesriikidele, komisjonile ja Euroopa Toiduohutusametile esialgse hindamisaruande lisandina oma hinnangu.
            
         
               (5)
            
            
               Teavitaja esitatud täiendava teabe põhjal oli komisjoni arvamus, et nõutud täiendavat kinnitavat teavet ei ole esitatud.
            
         
               (6)
            
            
               Komisjon palus teavitajal esitada arvamuse kohta oma märkused.
            
         
               (7)
            
            
               Komisjon leiab, et esitatud teave ei ole täielik ja selle põhjal ei ole võimalik teha järeldusi toimeaine puhtuse, eelkõige lisandite andmete ja sisalduse kohta.
            
         
               (8)
            
            
               On asjakohane toimeaine didetsüüldimetüülammooniumkloriidi heakskiit tagasi võtta ja jätta rakendusmääruse (EL) nr 540/2011 lisa A osast välja rida nr 291.
            
         
               (9)
            
            
               Seetõttu tuleks rakendusmäärust (EL) nr 540/2011 vastavalt muuta.
            
         
               (10)
            
            
               Liikmesriikidele tuleks anda aega didetsüüldimetüülammooniumkloriidi sisaldavate taimekaitsevahendite lubade tühistamiseks.
            
         
               (11)
            
            
               Kui liikmesriigid annavad didetsüüldimetüülammooniumkloriidi sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajapikendus lõppema hiljemalt ühe aasta möödumisel asjaomaste lubade tühistamisest.
            
         
               (12)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Määruse (EL) nr 540/2011 lisa A osast jäetakse välja rida nr 291.
   Artikkel 2
   Üleminekumeede
   Liikmesriigid tagavad, et didetsüüldimetüülammooniumkloriidi sisaldavate taimekaitsevahendite load tühistatakse 20. juuniks 2013.
   Artikkel 3
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, peab olema võimalikult lühike ja lõppema hiljemalt 12 kuu möödumisel asjaomase loa tühistamisest.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  ELT L 164, 26.6.2009, lk 59.
   
      (3)  EÜT L 230, 19.8.1991, lk 1.
   
      (4)  ELT L 153, 11.6.2011, lk 1.